b"\n_START_ARTICLE_\nZlata horda\n_START_SECTION_\nIme\n_START_PARAGRAPH_\nIme Zlata horda naj bi se zgledovalo po zlati barvi mongolskih \xc5\xa1otorov  v vojnem \xc4\x8dasu, ali morda zlatem \xc5\xa1otoru, ki sta ga uporabljala Batu kan  ali  Uzbek kan. Tak\xc5\xa1no ime bi ji lahko dali tudi slovanski podlo\xc5\xbeniki zaradi velikega bogastva kanov. _NEWLINE_V mongolskih in starih tur\xc5\xa1kih jezikih se beseda za rumeno barvo glasi sar\xc4\xb1/saru in lahko pomeni tudi sredi\xc5\xa1\xc4\x8de  ali osrednji. Beseda horda verjetno izhaja iz mongolske besede ordu, ki pomeni pala\xc4\x8do, tabor ali glavni stan. Ime Zlata horda bi torej lahko pomenilo preprosto centralni tabor. _NEWLINE_Ruski letopisci so za\xc4\x8deli naziv Zlata horda (rusko \xd0\x97\xd0\xbe\xd0\xbb\xd0\xbe\xd1\x82\xd0\xb0\xd1\x8f \xd0\x9e\xd1\x80\xd0\xb4\xd0\xb0) za mongolski kanat uporabljati \xc5\xa1ele v 16. stoletju. Prva znana raba tega imena je iz leta 1565 v ruski Zgodovini Kazana. Nana\xc5\xa1alo se je na Batujev ulus (rusko \xd0\xa3\xd0\xbb\xd1\x83\xd1\x81\xd0\xb0 \xd0\x91\xd0\xb0\xd1\x82\xd1\x8b\xd1\x8f) s sredi\xc5\xa1\xc4\x8dem v Saraju. Primarni perzijski, armenski in muslimanski viri in zapisi iz 13. in zgodnjega 14. stoletja (Yuanshi.  Jami' al-tawarikh in drugi)  omenjajo kanat kot D\xc5\xbeo\xc4\x8dijev ulus (kraljestvo), Dasht-i-Qifchaq (Kip\xc4\x8da\xc5\xa1ka stepa),  Kip\xc4\x8da\xc5\xa1ki kanat in Kumanija._NEWLINE_Imena hord izhajajo iz stepskih predstav o straneh neba: sever-\xc4\x8drna, jug-rde\xc4\x8da, zahod-bela, vzhod-modra in sredina zlata._NEWLINE_D\xc5\xbeingiskan je pred smrtjo svoje ogromno cesarstvo razdelil med svoje sinove D\xc5\xbeo\xc4\x8dija, \xc4\x8cagataja, \xc3\x96gedeja in Toluja. Najstarej\xc5\xa1i sin D\xc5\xbeo\xc4\x8di je dobil najbolj zahodni del cesarstva in kmalu zatem umrl. Njegovo ozemlje sta si razdelila sinova Batu kan (Modra horda, zahod) in Orda kan (Bela horda, vzhod)._NEWLINE_V Modri hordi so se leta 1357 za\xc4\x8deli veliki nemiri, ki so trajali do leta 1380. Toktami\xc5\xa1, kan Bele horde, je leta _NEWLINE_1378 odstavil kana Modre horde Timurja Malika in zdru\xc5\xbeil obe hordi v Zlato hordo.\n_START_SECTION_\nZgodovina\n_START_PARAGRAPH_\nLeta 1236 so Mongoli za\xc4\x8deli svoj pohod proti Evropi. Podvr\xc5\xbeejo si povol\xc5\xa1ke Bolgare, v letih 1237/38 pa \xc5\xa1e ruske kneze. Smrt velikega kana Uz Bega je re\xc5\xa1ila Evropo pred mongolskim vdorom, saj se je horda vrnila v Azijo na izvolitev novega kana. Smrt je tudi razdelila hordo na dva dela: en del je tedaj vdrl na Ogrsko in tam zmagal, drugi del pa plenil po Poljskem in premagal cesarsko-poljsko vojsko. Po vrnitvi v Azijo nove ekspanzije ni bilo, a Mongoli so terjali davke iz novoosvojenih dr\xc5\xbeav. Pozneje so izgubili mo\xc4\x8d v Rusiji in se leta 1502 umaknili. Pred tem so opravili \xc5\xa1e \xc5\xa1tevilne pohode proti njej."